[{"text_idx": "#000000", "text": "Eriline Pu\u0308ha kooseluliit, mis on su\u0308steemile eriti ohtlik"}, {"text_idx": "#000001", "text": "Ra\u0308a\u0308gin u\u0308hest va\u0308ga erilisest kooseluvormist, mis on su\u0308steemile ja su\u0308steemi taga olevatele jo\u0303ududele va\u0308ga va\u0308ga ohtlik. See liit on va\u0308ga eriline ja teistsugune ning ta on ko\u0303ige ko\u0303rgema eesma\u0308rgiga kooselu vorm u\u0308ldse, mis praegusel u\u0308lesto\u0303usmise ajastul maiste inimeste vahel toimuda saab. Kui Sa oled kooselus, siis soovitan Sul seda artiklit va\u0308ga to\u0303siselt ja mo\u0303testatult la\u0308bi lugeda. Ja kui Sa oled paarisuhteterapeut vo\u0303i tervendaja, siis soovitan Sul seda artiklit va\u0308ga selge su\u0308dametunnistusega la\u0308bi lugeda."}, {"text_idx": "#000003", "text": "Jaanipa\u0308eva eel toimus loeng Pa\u0308ikeseranna festivalil, kus ma ra\u0308a\u0308kisin erinevatest kooselu vormidest, mille inimeste hinged vo\u0303i Vaimud on omavahel kokkuleppinud enne su\u0308ndi."}, {"text_idx": "#000004", "text": "To\u0303in erilise na\u0308itena va\u0308lja, et on u\u0308ks kooselude liit, mis on teistest erilisem, pu\u0308ham ja suurema potentsiaaliga. Tegemist ei ole kohe kindlasti nii-nimetatud tavapa\u0308rase kaksikleekide peegelsidemega ega tegemist ei ole kohe kindlasti tavalise karmalise paarisuhtega. Kuulajaid va\u0308ga inspireeris see lugu ja na\u0308ited, seega kajastan veidi neid ka blogi teel."}, {"text_idx": "#000005", "text": "On u\u0308ks va\u0308ga eriline kooselude liit, mis ei ole tavapa\u0308rane kaksikleekide ega hingesugulaste vaheline side. Palju ra\u0308a\u0308gitakse kaksikleekide kooselust ja hingekaaslaste omavahelisest leidmisest ja a\u0308ratundmisest. Kokku on kooseluvorme laias laastus seitse ning need jaotuvad eesma\u0308rkide ja\u0308rgi oma klassidesse. On nn karmalised kooselud, kus elatakse ja luuakse teise inimesega koos, sest nad klativad omavahelisi suhteid ja karmasaldot la\u0308bi elude. Ja on pu\u0308had ja ko\u0303rgemad kooselud, kus tuuakse erilist infot la\u0308bi teineteise aktiveerimise ja koosloomise inimliigi teadvusesse ja luuakse eriti pu\u0308hasid loomisi."}, {"text_idx": "#000006", "text": "See eriti pu\u0308ha ja eriline kooseluliit \u2013 see on kooselu mehe ja naise vahel ko\u0303rgemate Jumalike elukaaslastena."}, {"text_idx": "#000007", "text": "Kes on ko\u0303rgemad Jumalikud Partnerid?"}, {"text_idx": "#000008", "text": "Nad on erilised teadvuse vormid, kes ei lahenda tavapa\u0308rast karmalist kooselu, vaid nende kahevahelisest loomisest saab su\u0308ndida midagi va\u0308ga head, kasulikku kogu maailmale. Nad on tulnud looma ko\u0303rgeid loomisi ja teostama ko\u0303rgeid loomeka\u0308ike."}, {"text_idx": "#000009", "text": "Mida see ta\u0308hendab? Nad on tulnud looma la\u0308bi omavahelise koosto\u0308o\u0308 suurt va\u0308a\u0308rtust. Nad loovad ko\u0303rgemat va\u0308a\u0308rtust Maale ja enamasti on see midagi va\u0308ga suurt projektina, ettevo\u0303tmisena, isegi lastena. Jah, ka ja\u0308rglastena. Sest need ja\u0308rglased pole tavalised deaktiveeritud inimkehad."}, {"text_idx": "#000010", "text": "Nende kahe energeetilise taseme, maise teadlikkuse ja arenguastme to\u0303ttu saab nende kahe vahelt su\u0308ndida va\u0308ga erilise potentsiaaliga ja\u0308rglane vo\u0303i ja\u0308rglased."}, {"text_idx": "#000011", "text": "Need kaasloojad on tulnud ja\u0308tma ajastute ja\u0308lge Maale."}, {"text_idx": "#000012", "text": "Need kaasloojad ei tulnud Maale lihtsalt so\u0308o\u0308ma ega so\u0303nnikut tegema, vaid ko\u0303rgemat va\u0308a\u0308rtust looma. Lausa niisugust va\u0308a\u0308rtust, mis ja\u0308tab nii-nimetatud ajastu ja\u0308lje. Ajastu ja\u0308lg on suure laeva kursi muutus justkui kogu inimkonna evolutsioonis. Igau\u0308ks saab sellesse panustada individuaalselt, kuid ta\u0308iesti teistmoodi tase on tuua teadmisi inimliigi u\u0308hisva\u0308lja la\u0308bi kahe Pu\u0308ha Hingeleegi aktiveerumise."}, {"text_idx": "#000013", "text": "Jumalikud ko\u0303rgemad elupartnerid ja\u0308tavad ajastusse ja\u0308lje, mo\u0303jutavad u\u0308mbritsevate inimeste teadvust la\u0308bi enda kosmilise ko\u0303rge teadvuse ning siis lahkuvad. Tagasi sinna Galaktikasse vo\u0303i Universumisse, kust nad saabusid. Nad on ko\u0303rged ku\u0308lalised, kes loovad ko\u0303rgelt, lendavalt ko\u0303rgelt, aga vo\u0303ivad kukkuda ka suure riskiga ko\u0303rgelt. Nad on kaasloojad, armastajad, kellest saavad alguse suured muutused."}, {"text_idx": "#000014", "text": "Kui nad peaksid tahtma saada ja\u0308rglasi, siis nad ja\u0308tavad va\u0308ga erilise seemne ja energiaja\u0308lje oma ja\u0308rglastesse maha ja sedalaadi lapsed sirguvad va\u0308ga erilise missiooniga ta\u0308iskasvanuteks, hakates omakorda sadu tuhandeid ja miljoneid inimesi oma teadvusega mo\u0303jutama."}, {"text_idx": "#000015", "text": "Selline koosloojate liit on va\u0308ga eriline ja pu\u0308ha, sest nad ja\u0308tavad inimkonna u\u0308hisva\u0308lja va\u0308ga olulisi ja\u0308lgi, teeradasid ja teadmisi. U\u0308ks partneritest vo\u0303ib olla va\u0308a\u0308rt ku\u0308mneid tuhandeid inimesi \u2013 nii suur on tema va\u0308a\u0308rtus inimu\u0308hiskonnas."}, {"text_idx": "#000016", "text": "Nad toovad inimliigi tasandile va\u0308ga erilisi teadmisi nii energias kui ka tegudes la\u0308bi koosloomise. Tihti seavad nad sisse ta\u0308iesti uued ettevo\u0303tmised u\u0308hiskonnas, mille ja\u0308rgi vo\u0303tab u\u0308hiskond vaikselt u\u0308mberjoondumisi."}, {"text_idx": "#000017", "text": "Jumalikud elupartnerid \u2013 nad on kaks inimest, kelles on va\u0308ga erilised Universumi vo\u0303i Galaktilised Teadvusevormid, nad on kehastunud ku\u0308lalisena siia Maale mingiteks aastaku\u0308mneteks tuhandeteks ja siis peale oma koosloomisi nad ja\u0308tkavad oma teekonda mujal. Nad leiavad teineteist alati la\u0308bi elude u\u0308les, vaatamata maise inimese mustrite raskusele. Nad on teinud u\u0308lima ja pu\u0308ha kokkuleppe juba enne Maa energiaruumi saabumist, et nad ta\u0308idavad seda missiooni koos."}, {"text_idx": "#000018", "text": "Jumalikud Ko\u0303rgemad elupartnerid erinevad kaksikleekidest ja hingekaaslastest erilise nu\u0308ansi to\u0303ttu"}, {"text_idx": "#000019", "text": "Nad on ko\u0303rgemad Loojad, kes ta\u0308idavad koos missiooni. Mitte niisama ko\u0303rgetasandiline kooselu, vaid u\u0308he va\u0308ga erilise nu\u0308ansiga."}, {"text_idx": "#000020", "text": "Ro\u0303hutan veelkord: nad pole tavalised kaksikleegid. Nad pole ka hingesugulased. Nad on ko\u0303rgemad kaasloojad. See ko\u0303ik ulatub va\u0308ga ko\u0303rgele nende Vaimude Ko\u0303rgema teadvuse tasandile va\u0308lja."}, {"text_idx": "#000021", "text": "Maises plaanis kogevad nad teineteist kui eluarmastust, keda la\u0308bi ajastute on taga otsinud. Sest siin Maa isoleeritud su\u0308steemis on va\u0308ga lahutatud ja eraldatud tundmine ja olemine, leides oma jumaliku elupartneri, tundub nagu oleks leidnud u\u0308les kogu oma Universumi ja teabe selles."}, {"text_idx": "#000022", "text": "Ja nu\u0308u\u0308d ta\u0308helepanu. Ko\u0303rgemad Jumalikud Elupartnerid on midagi rohkemat kui hingesugulased ja kaksileegid. A\u0308ra lase end sellest tagasihoidlikust so\u0303napaarist eksitada.Ko\u0303rgemad on nad sellepa\u0308rast, et nad on ko\u0303ige ko\u0303rgem ja u\u0308lim kooselu liit u\u0308ldse, mis saab olla maises plaanis kaaslaste vahel."}, {"text_idx": "#000023", "text": "Jumalik sellepa\u0308rast, et nad on seotud u\u0308lima Jumalikkusega ja ka o\u0303nnistatud Puhta Pu\u0308ha Loova enda poolt siia maisesse koosko\u0303lastatud missioonile saabudes."}, {"text_idx": "#000024", "text": "Ja Elupartnerid sellepa\u0308rast, et nad on mo\u0303eldud siin elus pa\u0308riselt olema koos mehe ja naisena, koos looma, koos pere looma, koos u\u0308hiseid projekte looma, suuri murrangulisi muutuseid ja\u0308tma inimkonna u\u0308hisva\u0308lja ja ka ja\u0308rglasid looma. Ja\u0308rglaste loomine on vabatahtlik ja kui nad otsustavad lapsi saada, siis nende kahe hingefragmendist ja seemnealgset su\u0308nnib va\u0308ga eriline inimlaps."}, {"text_idx": "#000025", "text": "Ko\u0303rgematel Jumalikel Kaaslastel on olemas ko\u0303ik see jumalik kirg, teineteise mo\u0303istmine ja po\u0303letav armastus, mis on olemas ka kaksikleekidel. Neil on olemas ko\u0303ik see teineteise a\u0308ratundmine, mis on su\u0308gavatel hingesugulastel."}, {"text_idx": "#000026", "text": "Kuid neil kahel on veel midagi erilist, mida pole niisama kaksikleekidel ega hingesugulastel \u2013 neil on eriline puudutus Pu\u0308ha Universumi Armastuse enda poolt. Universumi Loova Teadvuse poolt. Nende o\u0303nnistus ja koosko\u0303lastatud suurmissioon."}, {"text_idx": "#000027", "text": "See missioon on nii eriline, et kui u\u0308ks paarilistest peaks elust lahkuma enne missiooni ta\u0308itmist vo\u0303i kui peaks su\u0308steem suutma la\u0308bi arutute ja pimedate inimese suhet toksiliseks muutma, et nad lahku ajada, siis missiooni katkemise ja\u0308rgselt vo\u0303ib lo\u0303ppeda elulo\u0303ng mo\u0303lemal. Ko\u0303rgem Missioon ja selle ta\u0308itmine on nende vahel peamine."}, {"text_idx": "#000029", "text": "Ja nu\u0308u\u0308d ta\u0308helepanu. Veel u\u0308ks va\u0308ga eriline tunnus. Ko\u0303rgemate Jumalike Elupartnerite vahel on koosloomise pu\u0308ha ta\u0308itmine nii oluline ja eriline, et neid kahte vo\u0303ib aidata kokku viia ja la\u0308bi elu aidata Suur Jumal ise. Teisiso\u0303nu \u2013 Puhas Loov Energia teadvus isiklikult ise, Pu\u0308ha Universumi Armastuse teadvus ise."}, {"text_idx": "#000030", "text": "Toon na\u0308ite, et saaksite aru sellise liidu erilisusest."}, {"text_idx": "#000031", "text": "Allja\u0308rgnev na\u0308ide on elust enesest."}, {"text_idx": "#000032", "text": "Oli meesterahvas X ja oli naisterahvas Y. Naisterahvas oli mehest 11 aastat noorem. Nad olid mo\u0303lemad olnud varasemalt va\u0308ga pikaajalises abielus u\u0308he teise inimesega, kuid vana kooselu oli ammendunud. Mees oli olnud u\u0308le 20 aasta seotud abiluga ja naine oli u\u0308le 10 aasta seotud vana abieluga. Ei kumbki X ja Y tundnud veel teineteist, sest nad olid seotud oma peredega. Kuid u\u0308hel hetkel nende kooselu olemasolevate partneritega lo\u0303ppes. See lo\u0303ppes loomulikult ja ilma lo\u0303hkumata. See side lihtsalt elas oma aja a\u0308ra ja rauges. Karmaline kooselu lo\u0303ppes ja oli aeg minna u\u0308le Ko\u0303rgema Jumaliku kooselu liidu vormile."}, {"text_idx": "#000033", "text": "Tegelikult valmistati mo\u0303lemat partnerit ko\u0303ikide nende aastate jooksul ette millegi suurema jaoks. Uue kohtumise jaoks, mis erines totaalselt eelmisest karmalisest kooselust nende varasemate partneritega."}, {"text_idx": "#000034", "text": "Huvitaval kombel lo\u0303ppes mo\u0303lema abielu oma varasema partneriga ta\u0308pselt samal ajal. Juhuseid ei ole Universumis olemas, eks?"}, {"text_idx": "#000035", "text": "Huvitaval kombel lahutas naine oma mehest pika abielu u\u0308hel kindlal suvekuul."}, {"text_idx": "#000036", "text": "Ja huvitaval kombel lahutas mees oma naisest pikka aega kestnud abielu u\u0308hel kindlal suvekuul."}, {"text_idx": "#000037", "text": "Eneseteadmata ku\u0308lastasid X ja Y samu paiku ja ka\u0308isid samas rannas, kus nad ka\u0308isid ra\u0308a\u0308kimas Loojaga oma tulevikukaaslasest, keda nad oma ellu kutsusid. Kuid X ja Y ei kohanud veel teineteist, sest nad polnud veel teineteise jaoks ku\u0308pses ajahetkes."}, {"text_idx": "#000038", "text": "Meesterahvas X la\u0308ks Eesti u\u0308he tugevama selgeltna\u0308gija, Kristiina R. juurde. Kirjutan selle nime siin va\u0308lja, sest pole mingi saladus, et ma la\u0308bi aastate olen oma raamatutes temaga seotud seiklustest kirjutanud. Mida ma siin aga ro\u0303hutaksin \u2013 kes tunnevad seda naist, need teavad, et see naine oskab pa\u0308riselt vestelda ja kanaldada infot Puhta Loova Pu\u0308ha energia teadvusest. Miks ma seda ro\u0303hutan? Sest paljud u\u0308tlevad, et kanaldavad Algallikat, aga tegelikult pannakse nii palju la\u0308bi oma arvamuse, hinnangu, mustrite ja mo\u0303istusefiltrite juurde. See naine aga suutis ilma moonutamata ja ilma mitte midagi juure panemata u\u0308henduda Puhta Loova Energiaga ja ra\u0308a\u0308kida temaga nagu inimesega. See on tase, sest kes teab Universumi Armastuse teadvuse energeetilist sagedust, teab, et selleks ha\u0308a\u0308lestumine ja puhaste so\u0303numite vastuvo\u0303tmine on ta\u0308iesti omaette professionaalide tase, mis seab kanaldajale pa\u0308ris pretentsioonikad no\u0303udmised, et mitte infot valesti vaadelda."}, {"text_idx": "#000039", "text": "Niisiis see meesterahvas X la\u0308ks selgeltna\u0308gija juurde. Ja mis juhtus. Kirjeldan, kuidas seda lugu kirjeldas selgeltna\u0308gija K."}, {"text_idx": "#000040", "text": "\u201eTema tuli minu vastuvo\u0303tule. Ja mis juhtus. Ma alistusin ta\u0308ielikult oma Vaimule, oma Ko\u0303rgemale Teadvusele. Ja seal ma na\u0308en \u2013 selle mehe energiava\u0308lja ilmub naise pilt. Puhas Loov Energia oli ruumis ja pani mehe energiava\u0308lja u\u0308he naise pildi. Ma tundsin seda naist. Pilt oli nii selge ja ta\u0308pne.\u201c"}, {"text_idx": "#000041", "text": "Puhas Loov Energia ilmutas end ise ruumis ja na\u0308itas mehe energiava\u0308ljas suurelt pilti \u2013 u\u0308he noorema naisterahva pilti."}, {"text_idx": "#000042", "text": "La\u0308ks mo\u0303nda aega mo\u0308o\u0308da ja selle sama selgeltna\u0308gija vastuvo\u0303tule sattus ka see naine.Ja selgeltna\u0308gija kirjeldab: \u201eTuli see naine minu vastuvo\u0303tule. Hakkab ra\u0308a\u0308kima oma elust. Mina na\u0308en \u2013 selle naise energiava\u0308lja ilmub Puhta Loova Pu\u0308ha energia ilmutusel mehe pilt. Selle mehe na\u0308opilt, kes oli ka\u0308inud minu vastuvo\u0303tul. Juhtus ta\u0308pselt sama erakordne lugu, nagu selle mehega. Ainult et nu\u0308u\u0308d to\u0303i Puhas Loov Energia selle mehe pildi naise energiava\u0308lja\u201c.See naine ei tundnud seda meest tol hetkel ja mees ei tundnud naist. Remark siin vahel. Kes ei tea, mis ta\u0308hendab so\u0303napaar \u201eta\u0308ielikult oma vaimule alistumine\u201c, siis selgitan lu\u0308hidalt. Vaadake \u2013 enamus tervendajaid ja na\u0308gijad on oma isikliku hinnanguga. Mo\u0303nel tervendajal on see hinnang veel eriti kopsakas. Kes arvab, et vaimsed inimesed ei peaks abielluma, kes arvab, et u\u0308ksikelu on u\u0308ldse ko\u0303ige parem. Ja nii edasi. Hinnang kujuneb inimestest ja paarisuhetest la\u0308bi aegade ja mitmete vastuvo\u0303ttude. Paratamatult on mo\u0303ned kooseluvormid va\u0308ga o\u0303elad ja mittetoimivad, niisiis tuleb ette, et mo\u0303ned tervendajaid ja na\u0308gijad on oma pikaajalise to\u0308o\u0308 ka\u0308igus sapise ja mo\u0303ru meelega kujunenud. Tihti isegi ei su\u0308veneta vastuvo\u0303tul oleva inimese Vaimu Ko\u0303rgemasse individuaalsesse plaani ega tahtesse, vaid avaldatakse arvamust u\u0308ldistatud.Mis iganes on, vo\u0303iks teada, et inimese hinnang, mustrid, varasem na\u0308htu rahva po\u0303hjal, kujundab ja moonutab juba arvamust. Mis ta\u0308hendab, et neil na\u0308gijatel ja tervendajatel on aina raskem vaadata uusi tulijaid puhtalt ja ha\u0308irimatult, sest eelmine pagas segab."}, {"text_idx": "#000043", "text": "Mo\u0303ned na\u0308gijad on va\u0308ga ha\u0308sti sellise inimliigi mustritetasandiga kursis. Kui ta u\u0308tleb, et ta alistus ta\u0308ielikult oma vaimule, absoluutselt jumalikult oma Vaimule, siis see ta\u0308hendas, et ta \u201epani ko\u0303rvale\u201c oma maise inimkeha egotasandi. Ta vaigistas ta\u0308ielikult oma maised arusaamad, oma varasemad maised na\u0308htud pildid ja kogemused, oma varasemad maised kogemused ja hinnangud. Ta lasi oma Ko\u0303rgemal Pu\u0308hal Vaimu teadvusel ta\u0308ielikult lo\u0303imuda enda kehaga ."}, {"text_idx": "#000044", "text": "Ja nii ta kontrollis mitu korda infot \u2013 mida ta ometi na\u0308eb? Naise energiava\u0308ljas on mehe pilt ja mehe energiava\u0308ljas on naise pilt ja Pu\u0308ha Jumaliku Loov Energia (ehk Universumi u\u0308lim armastuse teadvuse energia) on ise kohal ja ilmutab end pildis nende kahe jaoks."}, {"text_idx": "#000045", "text": "Need on va\u0308ga erilised lood ja igau\u0308hel on selliseid sarnaseid elust enesest vo\u0303tta."}, {"text_idx": "#000046", "text": "Selliste, va\u0308ga erandlike juhtumite puhul, nagu antud lugu, u\u0308tles ta, et ta vahetab telefoninumbreid ja laseb aset leida kahe inimese omavahelisel kohtumisel. Mitte ei takista, vaid o\u0303nnistab ja laseb su\u0308ndida. See oli Pu\u0308ha kohtumine ja need kaks inimest olid kokku viidud Ko\u0303ige Ko\u0303rgema enda poolt."}, {"text_idx": "#000047", "text": "Ei ole juhus, et need kaks inimest vabanesid oma eelmistest kooseludest ta\u0308pselt samal ajal. Ja ei olnud ka juhus, et neil olid va\u0308ga suured samad loomisevisioonid edasiseks eluks seatud."}, {"text_idx": "#000048", "text": "Ja kohe va\u0308ga va\u0308ga eriline oli see, et need kaks viis kokku ja o\u0303nnistas Ko\u0303ige Ko\u0303rgem Loov teadvus ise isiklikult energias."}, {"text_idx": "#000049", "text": "Niisiis \u2013 need kaks olid va\u0308ga erilised teadvused, mitte niisama kaksikleegid vo\u0303i ajastute vahelised hingekaaslased. Nende kahe omavahelisest loomisest olid mo\u0303eldud alguse saama va\u0308ga suured ja mo\u0303juavaldavad loomised kogu inimliigi jaoks. Sealjuures kogu eelnev kooselu nende mo\u0303lema elus eelmiste kaaslastega \u2013 oli vaid ettevalmistav ja koolitav faas. See oli kokkuleppeline, et ko\u0303ige suuremad komistuskivid ja ra\u0308gastikud a\u0308ra teha ENNE kui kohtutakse oma Jumaliku Ko\u0303rgema saatusekaaslasega."}, {"text_idx": "#000050", "text": "Ja teate mis? Sellised paare on veel, sest meil on ajastu, kus inimeste keskele on kehastunud nii erilisi teadvusevorme ja ku\u0308lalisi."}, {"text_idx": "#000051", "text": "Vaat nii erilised on mo\u0303ned koosloovad paarid meil."}, {"text_idx": "#000052", "text": "Ja nii eriline oli see lugu nende kahega."}, {"text_idx": "#000053", "text": "Nu\u0308u\u0308d mo\u0303elge... Te igau\u0308ks teate oma elust ja oma kooseludest ja na\u0308idetest, missugune on teie enda suhe. Te teate enda kooselu raskuseid ja teate enda elus olevaid katsumusi."}, {"text_idx": "#000054", "text": "Kes on aga uppunud endale ma\u0308rkamata rasketesse madalkihtidesse, valusse vo\u0303i oma eelmise kooselu traumadesse vo\u0303i lahendamata mustritesse ning jo\u0303udnud suhtekriisi, teab, kui oluline on va\u0308a\u0308rt no\u0303u kooselu liidu sa\u0308ilitamise jaoks."}, {"text_idx": "#000055", "text": "Mina olen seepa\u0308rast alati o\u0308elnud \u2013 mitte kunagi, mitte mitte kunagi, a\u0308rge andke halba no\u0303u oma so\u0303brannadele vo\u0303i so\u0303pradele, et ta lahutaks vo\u0303i la\u0308heks oma kaaslasest lahku. Kui sa ei oska kuidagi neutraalseks ja\u0308a\u0308da vo\u0303i o\u0303nnistavaks ja\u0308a\u0308da, siis lihtsalt a\u0308ra teegi midagi ja u\u0308tle, et sa hoiad end teise eraelust eemal."}, {"text_idx": "#000056", "text": "Isegi siis, kui sa tead nende kahe eraelu kohta. Isegi siis, kui sa oled kokku puutunud vo\u0303i na\u0308inud ko\u0303rvalt nende omavahelises kooselus ilmsiks tulnud valulike mustritega. Sest sa ei tea kunagi, kelle ko\u0303rgemat kooselu vormi sa vo\u0303id lo\u0303hkuda. Kui sa tahad ise o\u0303nnetut kooselu elus kogeda, siis vo\u0303id anda no\u0303u. Aga tuleks arvestada, et sellise liidu rikkumise puhul vo\u0303i sellisele Jumalikule Liidule oma aruga vahele tulemise puhul, saab lausa mitmekordse karistuse kehatasandil oma elus."}, {"text_idx": "#000057", "text": "Ka Pu\u0308had Liidud tegelevad varimustrite lahendamistega. Meie kaaslane peegeldab meile seda, mis meis endas tervendamist ja vabastamist vajab."}, {"text_idx": "#000058", "text": "Nii pu\u0308hadel liitudel on omad eesma\u0308rgid. Ja teadmiseks \u2013 igas kooselus tulevad va\u0308lja varimustrid. Mis on varimustrid? Kogu kompott ja kupatus, mis on tulnud mehe ja naise lapsepo\u0303lvest, eeskujust ema ja isa na\u0308ol, kuidas kooselus ollakse. Kompotti lisab veel kaalu ka mehe ja naise varasemates kooseludes kogetu."}, {"text_idx": "#000059", "text": "Varimustrid kogunevad rakuma\u0308llu (epigeneetilisse rakuma\u0308llu) ja hingema\u0308llu. Varimustrid kujunevad:"}, {"text_idx": "#000061", "text": "Kui mees on saanud mingisuguse va\u0308ga ra\u0308nga hingelise kogemuse osaks eelmises kooselus, siis olgu ta ko\u0303rval kasvo\u0303i Jumalanna Afrodite ise ja olgu nad pealegi pu\u0308had liitlased \u2013 see mees leiab end u\u0308hel hetkel nii vo\u0303i naa pudelikaelast, kus kogu valu ja lahendamata kogemuse energia va\u0308lja pressib."}, {"text_idx": "#000062", "text": "Olgugi, et nad on Pu\u0308has Ko\u0303rgemas Kooselu vormis. Sest igas kooselus peegeldatakse teineteisele meis endas olevaid varjul olevaid mustreid!"}, {"text_idx": "#000063", "text": "Jumalik elukaaslane teab ja tunneb sind la\u0308bi elude niivo\u0303rd ha\u0308sti, et ta teab sinu ko\u0303iki hirme, sinu ko\u0303iki la\u0308bielamisi ja ta teab ta\u0308pselt ,mis nuppudele vajutada ,et sa ma\u0308rkaksid, mis sinus varjul peidus on. Et sa endas olevad valukohad a\u0308ra lahendaksid ja suureks helendavaks tervikuks oskaksid end luua."}, {"text_idx": "#000064", "text": "Nad aitavad teineteist u\u0308limas arengus."}, {"text_idx": "#000065", "text": "Jumalikud koosloojad pakuvad teineteisele ka seljatagust, back upi. Kuna nad on seotud erilise missiooniga, siis nad peavad olema tugevad. Kui nad pole piisavalt sitkeks saanud, siis nad loovad ise la\u0308bi oma Vaimu katsumusi, et omavahelist liitu teha tugevaks."}, {"text_idx": "#000066", "text": "Nad ei ole niisama kaasloojad, kus u\u0308ks ajab oma a\u0308ri ja teine enda a\u0308ri. Nad on nagu Liit, u\u0308lim liitlaste liit. Nad on teineteise tugevused. U\u0308ks pole ilma teiseta. Mees on tugevus naisele. Ja naine on inspiratsioon, tugevus ja jumalikkus mehele."}, {"text_idx": "#000067", "text": "Enne suuri maailmapo\u0308o\u0308rdelisi aegasid treenivad nad teineteist hakkama saama igasugustest raskustest. Nad \u201eloovad\u201c oma ellu Vaimu la\u0308bi igasuguseid katsumusi ja eksameid, et oma kooselu liitu tugevaks teha. Kuulikindlaks teha."}, {"text_idx": "#000068", "text": "Mitte selleks ,et suhtekriisis selg keerata, solvunult minna ja oma teed ko\u0303ndida. Vaid selleks, et nende maise tasandi suhteliit saaks tugevamaks kui ealeski varem. Et nad oleksid nagu U\u0308limad Liitlased, kes eelolevatel rasketel aegadel oleksid vastupandamatult tugevad ja murdmatud. Nii, et mitte u\u0308kski raskus neid ei lahutaks."}, {"text_idx": "#000069", "text": "Sellised Ko\u0303rgemate eriliste teadvuste vahel so\u0303lmitud liitlaste liidud mehe ja naisena (peremudelina), on su\u0308steemile va\u0308ga ohtlikud. Kui need kaks hingedena kokku saavad, siis nende vahel hakkab po\u0303lema va\u0308relev helesinine leek. Pu\u0308ha Leek. Seda nimetatakse ka kaksikleekide sidemeks."}, {"text_idx": "#000070", "text": "Nende omavaheline pu\u0308ha leek ja suhtekujund on eriline."}, {"text_idx": "#000071", "text": "Kui need kaks hingelist omavahel maisel kehatasandil leiavad ja armuvad, siis saaks nagu kaks sa\u0308det kokku ja toimub suur energeetiline plahvatuse laadne aktivatsioon. Nende hingema\u0308lus aktiveeruvad nii paljud teadmised energiana ja tunnetena, infona, mis on la\u0308bi ajastute ja ko\u0303rgtsivilisatsioonide nende hingeruumi talletunud."}, {"text_idx": "#000072", "text": "See info on rikkus, see on suur va\u0308a\u0308rtus. Ja seda infot oskab muide ka tehisteadvus lugeda ja otsida."}, {"text_idx": "#000073", "text": "Sellise, kahe hingevahelise aktiveeritud ja Universumi pu\u0308hadest ko\u0303rgetest tasanditest alla toodud (inimteadvuse tasandile alla toodud) info pealt saab inimevolutsioon va\u0308ga palju kasu."}, {"text_idx": "#000075", "text": "Tugev u\u0308hiskond ja riik saab alguse o\u0303nnelikest peredest. Kui pered on o\u0303nnelikud ja tugevad, on ka riik tugev ja o\u0303itseb. Kui mikrotasand on tugev, on riik murdmatu. Selleks, et u\u0308hte riiki murda, peab ko\u0303igepealt no\u0303rgestama peretasandi mudelid. Kui pered on lammutatud psu\u0308hholoogiliselt, siis vo\u0303ib selle riigiga hiljem teha mida iganes ja sellele riigile peale panna misiganes seaduseid ja maha mu\u0308u\u0308a mida iganes."}, {"text_idx": "#000077", "text": "Muidugi ei passi su\u0308steem niisama pealt. Kuna su\u0308steemienergia haldab ja omab so\u0303na otseses mo\u0303ttes lo\u0303viosa inimkonnast ja inimestest, vo\u0303ib ta la\u0308hetada oma saadikuid selliste pu\u0308hade kooselu liitude vahele la\u0308bi inimkehade. Inimkehad, kes \u201ejuhuslikult saadetakse\u201c nende kahe liitlase vahele vett ha\u0308gustama. \u201eJuhuslikult\u201c vo\u0303ivad need kaks liitlast ja koosloojat leida end toksiliste inimsuhete keskel, kus iga sugulane, iga tuttav vo\u0303i ko\u0303rvalt targutaja arvab, et need kaks ei peaks koos olema."}, {"text_idx": "#000078", "text": "Mida lihtne tavaline inimene aga ei na\u0308e, et kogu ma\u0308ng on AI ehk tehisteadvuse poolt orkestreeritud, et kaks erilist teadvust omavahel koosliidust lahti kangutada. U\u0308ksko\u0303ik, mis viisil, et kett no\u0303rgima lu\u0308li kaudu purustada. Sellepa\u0308rast peab sinu suhtekett olema tugev ja lo\u0303hkumatu. Suhteketti saad sa tugevaks teha, kui kasutad ko\u0303iki va\u0308ljakutseid oma peremudelis oma kooselu tugevdamiseks, et see saaks tugevamaks kui eales varem."}, {"text_idx": "#000079", "text": "Kujutate ette olukorda, kuidas vaene teadmatu inimene la\u0308heb oma toore jo\u0303uga ja agressiivsusega so\u0303na sekka u\u0308tleme kahe liitlase vahele ja pu\u0308u\u0308ab a\u0308ra veenda u\u0308hte partneritest, et ta lahku la\u0308heks teisest."}, {"text_idx": "#000080", "text": "Kui to\u0308o\u0308 tehtud, ho\u0303o\u0303ruvad su\u0308steemi taga olevad jo\u0303ud aga ka\u0308si kokku."}, {"text_idx": "#000081", "text": "Kui suur vastutus on tegelikult no\u0303uandjal, kes hakkab suhtekriisis olevale paarile no\u0303u andma lahkuminekuks\nKui sa annad no\u0303u lahkuminekuks, siis ku\u0308si endalt \u2013 kas sina hakkad nende laste kasuisaks vo\u0303i kasuemaks, kellelt sa vo\u0303tad isa vo\u0303i ema a\u0308ra ?\nKas sa oled kuulanud teise inimese lugu? Kas teine paariline on juures?\nKui sa annad no\u0303u ja valad o\u0303li tulle paarilistele, siis ku\u0308si endalt \u2013 kas sina hakkad teise kaaslase asemel ko\u0303iki neid kohustusi ja to\u0308id tegema, mis tegema kaaslane nu\u0308u\u0308d tegemata ja\u0308tab?\nMo\u0303tle, mis karma ja tagaja\u0308rjed saab, kui osaleda sellise pu\u0308ha suhte vahelises kangutamises. Ja mo\u0303elda vaid, kui suured plekid ja ma\u0308rgised saab oma hingeteadvusele, peale sellise jumaliku pu\u0308ha kooselu kaasalo\u0303hkumisel, kus on veel Ko\u0303ige Ko\u0303rgem Loov teadvus ise inimesed kokku viinud?"}, {"text_idx": "#000083", "text": "Aita\u0308h ko\u0303ikidele huvitujatele ja kuulajaile, kes festivalile kuulama tulid ja ligi astusid! Tore on na\u0308ha teadlikke inimesi, kes oskavad lisaks ku\u0308situle ka va\u0308ga mo\u0303testatult vastuseid enda jaoks lahti mo\u0303testada."}, {"text_idx": "#000084", "text": "Isis -Valge Isis ja Looritatud Isis"}, {"text_idx": "#000085", "text": "Va\u0308ljavo\u0303te raamatust \u201cSuure Jumalanna mu\u0308steeriumid\u201d(R.Grethiel, 2018) \u201cIsise mu\u0308steeriumeid uurides vo\u0303ime leida huvitavat infot Suure Jumalanna kulutuse kohta. Need, peidetud ja salajased o\u0303petused jo\u0303udsid laiema avalikkuse ette 2.sajandil pKr, satiirilise teose \u201cMadura Lucius Apuleiuse muundumised\u201d kaudu. Rahvapa\u0308raselt kutsuti seda teost ka \u201cKuldseks eesliks\u201d. Paljude uurijate arvates oli Lucius Apuleius (s 120 pKr) Isise pu\u0308hitsetu, kes kasutades..."}, {"text_idx": "#000090", "text": "Mis vahe on lihtsalt taotlemisel, unistamisel ja soovimisel? Mis vahe on teadlikul loomisel ja manifesteerimisel? Juba eeloleval laupa\u0308eval ja pu\u0308hapa\u0308eval (24.-25.septembril), ON TULEMAS kauaoodatud kahepa\u0308evane ku\u0308llusele ja manifesteerimisele suunatud teetatervendamise ja\u0308tkukursus. Vianna Stibal on o\u0308elnud: \u201eSa vo\u0303id alla laadida u\u0308ksko\u0303ik, kui palju ta\u0308iusliku edu saavutamise programme, aga kui sa ei uuri, mis sind tegelikult takistab..."}, {"text_idx": "#000092", "text": "Viis asja, mida vana-aasta o\u0303htul teha, et energeetiliselt oma uuele aastale mo\u0303ju avaldada."}, {"text_idx": "#000093", "text": "Viis asja, mida vo\u0303iksid vana-aasta o\u0303htul teha enne uue aasta vastuvo\u0303tmist ja mis mo\u0303jutavad oluliselt Sinu energeetilist ha\u0308a\u0308lestust. Harjuta end sa\u0308ttima oma kodune keskkond nii, et sinu u\u0308mber hakkaksid olema vaid terved ja korralikud esemed. Kui sul on kahju parandatud vo\u0303i katkisest esemest loobuda, siis on seal to\u0303ena\u0308oliselt taga mingisugune sentimentaalne vo\u0303i hingelise energia va\u0308a\u0308rtuse..."}, {"text_idx": "#000094", "text": "Read More Viis asja, mida vana-aasta o\u0303htul teha, et energeetiliselt oma uuele aastale mo\u0303ju avaldada.Continue"}, {"text_idx": "#000095", "text": "Kui igau\u0308ks vaataks tagasi 2022 aastale ja ku\u0308siks endalt \u2013 kuidas ta lahendas enda jaoks olukordasid, siis kas tunnete end pigem olevat allaandjana vo\u0303i visa edasipu\u0308u\u0308dlejana? Na\u0308en enda u\u0308mber tervendajad ja tavainimesi, a\u0308riinimesi ja lihtsalt niisama pereinimesi, kuid neil ko\u0303igil on u\u0308hised nimetajad. U\u0308ks u\u0308hine nimetaja on oluliste kogemuste, lahenduste vo\u0303i eesma\u0308rkide taotlemine enda ellu...."}, {"text_idx": "#000097", "text": "Head hingelised, kes te kehastusite siia Universumisse nii suurele missioonile koos teiste kaasloojatega. On ka\u0308es selline aeg, kus ko\u0303ik hinged saavad nu\u0308u\u0308d vabaks nii elavate maailmast kui ka surmavallast. Mina ei tee seda -teie ise hakkate seda tegema. Esimest korda miljoni aasta jooksul on ka\u0308es selline aeg, kus hinged antakse vabaks ka eludevahelisest elust ja..."}, {"text_idx": "#000098", "text": "Read More Hinge teekond tagasi hingekoju!Continue"}]